CELEX: 32011R0171
Language: lv
Date: 2011-02-23 00:00:00
Title: Komisijas Regula (ES) Nr. 171/2011 ( 2011. gada 23. februāris ) par atļauju Aspergillus oryzae DSM 14223 producēto 6-fitāzi (EC 3.1.3.26) izmantot par mājputnu un cūku barības piedevu un par Regulas (EK) Nr. 255/2005 grozījumiem (atļaujas turētājs DSM Nutritional Products Ltd , ko pārstāv DSM Nutritional products Sp. z o.o. )  Dokuments attiecas uz EEZ

24.2.2011   
            
            
               LV
            
            
               Eiropas Savienības Oficiālais Vēstnesis
            
            
               L 49/11
            
         KOMISIJAS REGULA (ES) Nr. 171/2011
   (2011. gada 23. februāris)
   par atļauju Aspergillus oryzae DSM 14223 producēto 6-fitāzi (EC 3.1.3.26) izmantot par mājputnu un cūku barības piedevu un par Regulas (EK) Nr. 255/2005 grozījumiem (atļaujas turētājs DSM Nutritional Products Ltd, ko pārstāv DSM Nutritional products Sp. z o.o.)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu izmantošanai dzīvnieku barībā jāsaņem atļauja, un paredzēts šādas atļaujas piešķiršanas pamatojums un procedūras. Minētās regulas 10. pantā paredzēts, ka atkārtoti jānovērtē piedevas, kuru lietošana atļauta atbilstoši Padomes Direktīvai 70/524/EEK (2).
            
         
               (2)
            
            
               Ņemot vērā Direktīvu 70/524/EEK, ar Komisijas Regulu (EK) Nr. 255/2005 (3) dota pastāvīga atļauja Aspergillus oryzae DSM 14223 producēto 6-fitāzi (EC 3.1.3.26) izmantot par gaļas cāļu, dējējvistu, gaļas tītaru, sivēnu, gaļas cūku un sivēnmāšu barības piedevu. Minētā piedeva kā esošs lopbarības līdzeklis saskaņā ar Regulas (EK) Nr. 1831/2003 10. panta 1. punkta b) apakšpunktu vēlāk iekļauta Kopienas lopbarības piedevu reģistrā.
            
         
               (3)
            
            
               Ņemot vērā Regulu (EK) Nr. 1831/2003, ar Komisijas 2007. gada 18. decembra Regulu (EK) Nr. 1500/2007 par atļauju 6-fitāzes, EC 3.1.3.26 (Ronozyme), kā dzīvnieku barības piedevas jaunam lietojumam (4) šo piedevu desmit gadus atļauts pievienot arī pīļu barībai.
            
         
               (4)
            
            
               Saskaņā ar Regulas (EK) Nr. 1831/2003 10. panta 2. punktu saistībā ar minētās regulas 7. pantu iesniegts pieteikums Aspergillus oryzae DSM 14223 producētās 6-fitāzes (EC 3.1.3.26) kā piedevas atkārtotai novērtēšanai lietojumiem par gaļas cāļu, dējējvistu, gaļas tītaru, sivēnu, gaļas cūku un sivēnmāšu barības piedevu un, saskaņā ar minētās regulas 7. pantu, jauniem iepriekš neiekļautiem lietojumiem dažu kategoriju mājputnu un cūku barībā, pieprasot šo piedevu klasificēt piedevu kategorijā “zootehniskās piedevas”. Pieteikumam pievienoti Regulas (EK) Nr. 1831/2003 7. panta 3. punktā noteiktie dati un dokumenti.
            
         
               (5)
            
            
               Lai pamatotu pieteikumu, tika iesniegti jauni dati. Eiropas Pārtikas nekaitīguma iestāde (“Iestāde”) 2010. gada 6. oktobra atzinumā (5) secinājusi, ka paredzētajos lietošanas apstākļos Aspergillus oryzae DSM 14223 producētajai 6-fitāzei (EC 3.1.3.26) nav nelabvēlīgas ietekmes uz dzīvnieku veselību, cilvēka veselību vai vidi un tā lietošana var paaugstināt fosfora sagremojamību. Iestāde uzskata, ka nav vajadzīgas īpašas pēcpārdošanas uzraudzības prasības. Tā verificējusi arī ar Regulu (EK) Nr. 1831/2003 izveidotās Kopienas references laboratorijas iesniegto pārskatu par šīs lopbarības piedevas analīzes metodi.
            
         
               (6)
            
            
               
                  Aspergillus oryzae DSM 14223 producētās 6-fitāzes (EC 3.1.3.26) novērtējums liecina, ka ir ievēroti Regulas (EK) Nr. 1831/2003 5. pantā paredzētie atļaujas piešķiršanas nosacījumi. Tādēļ jāatļauj šā preparāta lietojumi tā, kā noteikts šīs regulas pielikumā.
            
         
               (7)
            
            
               Tā kā tādējādi ar šo regulu tiek piešķirta jauna atļauja, Regulā (EK) Nr. 255/2005 jāsvītro ieraksts par 6-fitāzi (EC 3.1.3.26), kas iegūta ar Aspergillus oryzae DSM 14223.
            
         
               (8)
            
            
               Skaidrības labad jāatceļ Regula (EK) Nr. 1500/2007.
            
         
               (9)
            
            
               Tā kā atļaujas piešķiršanas nosacījumu izmaiņas nav saistītas ar drošības apsvērumiem, ir lietderīgi paredzēt pārejas periodu, kurā izlietot esošos premiksu un barības maisījumu krājumus.
            
         
               (10)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā norādīto preparātu, kas pieskaitāms pie piedevu kategorijas “zootehniskās piedevas” un funkcionālās grupas “sagremojamības paaugstinātāji”, ievērojot minētajā pielikumā paredzētos nosacījumus, ir atļauts lietot par dzīvnieku barības piedevu.
   2. pants
   Regulas (EK) Nr. 255/2005 II pielikumā svītro ierakstu “EK Nr.: E 1614 (i); piedeva: 6-phytase EC 3.1.3.26”.
   3. pants
   Atceļ Regulu (EK) Nr. 1500/2007.
   4. pants
   Premiksus un barības maisījumus, kas satur ar Aspergillus oryzae DSM 14223 producēto 6-fitāzi (EC 3.1.3.26) un kas ir marķēti saskaņā ar Direktīvu 70/524/EEK un Regulu (EK) Nr. 255/2005, var turpināt laist tirgū un lietot, līdz beidzas to esošie krājumi.
   Premiksus un barības maisījumus, kas satur Aspergillus oryzae DSM 14223 producētu 6-fitāzi (EC 3.1.3.26) un kas ir marķēti saskaņā ar Regulu (EK) Nr. 1831/2003 un Regulu (EK) Nr. 1500/2007, var turpināt laist tirgū un lietot, līdz beidzas to esošie krājumi.
   5. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir piemērojama visās dalībvalstīs.
      Briselē, 2011. gada 23. februārī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 268, 18.10.2003., 29. lpp.
   
      (2)  OV L 270, 14.12.1970., 1. lpp.
   
      (3)  OV L 45, 16.2.2005., 3. lpp.
   
      (4)  OV L 333, 19.12.2007., 54. lpp.
   
      (5)  The EFSA Journal 2010; 8(10):1862.
   
      PIELIKUMS
      
                  Piedevas identifikācijas numurs
               
               
                  Atļaujas turētājs
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  Aktivitātes vienības/kg kompleksās barības ar 12 % mitrumu
               
            
                  
                     Zootehnisko piedevu kategorija. Funkcionālā grupa: sagremojamības paaugstinātāji
                  
               
            
                  4a1641(i)
               
               
                  
                     DSM Nutritional Products Ltd, ko pārstāv DSM Nutritional products Sp. Z o.o.
                  
               
               
                  6-fitāze
                  EC 3.1.3.26
               
               
                  
                               
                           
                           
                              
                                 Piedevas sastāvs
                              
                              
                                 Aspergillus oryzae DSM 14223 producētas 6-fitāzes preparāts, kura aktivitāte ir vismaz:
                              
                                           
                                       
                                       
                                          cietā veidā: 5 000 FYT (1)/g,
                                       
                                    
                                           
                                       
                                       
                                          šķidrā veidā: 20 000 FYT/g.
                                       
                                    
                        
                               
                           
                           
                              
                                 Aktīvās vielas apraksts
                              
                              6-fitāze, ko producē Aspergillus oryzae DSM 14223
                           
                        
                               
                           
                           
                              
                                 Analīzes metode
                                  (2)
                              
                              Kolorimetriska metode, kuras pamatā ir vanadomolibdāta reakcija ar neorganisko fosfātu, kas 37 °C temperatūrā pie pH 5,5 rodas 6-fitāzes iedarbībā uz fitātu saturošu substrātu (nātrija fitātu), kvantitatīvai noteikšanai izmantojot kalibrēšanas standartu līkni fosfora noteikšanai neorganiskā fosfāta veidā.
                           
                        
               
                  Audzējamie mājputni un mājputni olu ieguvei
               
               
                  —
               
               
                  300 FYT
               
               
                  —
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas temperatūru, glabāšanas laiku un stabilitāti pēc granulēšanas.
                           
                        
                              2.
                           
                           
                              Lietošanai barībā, kas satur vairāk par 0,23 % fitīnu veidā saistītā fosfora.
                           
                        
                              3.
                           
                           
                              Darba aizsardzība: darbā ar piedevu jāizmanto elpošanas orgānu aizsarglīdzekļi, aizsargbrilles un aizsargcimdi.
                           
                        
               
                  2021. gada 16. marts
               
            
                  Pārējie mājputni
               
               
                  250 FYT
               
            
                  Audzējamās cūkas un mazāk svarīgu cūku sugu audzējamās cūkas
               
               
                  750 FYT
               
            
                  Pārējās cūkas un mazāk svarīgu cūku sugu cūkas
               
               
                  500 FYT
               
            
         (1)  1 FYT ir fermenta daudzums, kas 37 °C temperatūrā pie pH 5,5 fermentatīvās noārdīšanas reakcijā no nātrija fitāta vienā minūtē izdala 1 mikromolu fosfora neorganiskā fosfāta veidā.
      
         (2)  Sīkāka informācija par analīzes metodēm atrodama Kopienas references laboratorijas tīmekļa vietnē www.irmm.jrc.be/crl-feed-additives.